પ્રસ્‍તાવિત ખરડામાં પહેલી વખત બાળકોની સુરક્ષાની જોગવાઇ પણ લાગુ થશે અને વાહનમાં બાળક બેઠુ હોય તો વડીલોની જવાબદારી વધશે. એવામાં બાળક વાહનમાં બેઠુ હોય અને ખતરનાક ડ્રાઇવીંગ કરવામાં આવે તો વધુ દંડ થશે. જે હેઠળ 66 મહિના માટે લાયસન્‍સ સસ્‍પેન્‍ડ કરવા, 15 દિવસની જેલ અને 15000ના દંડની જોગવાઇ છે. ખતરનાક ડ્રાઇવીંગને કારણે દુર્ઘટનાના સંજોગોમાં જો બાળકનું મોત થાય તો ચાલકને 7 વર્ષની જેલ થશે અને 7 લાખનો દંડ થશે.